Մանուկյանի վանաձորցի կուսակիցը՝ Արշավիր Ղուկասյանը, 2008 թվականին պաշտոն էր զբաղեցնում Լոռու մարզպետարանում՝ Քարտուղարություն բաժնի պետն էր, բայց չի թաքցրել իր քաղաքական դիրքորոշումն ու իր հասանելիք արձակուրդի հաշվին մասնակցել հանրահավաքներին, ընտրություններում հանդես եկել որպես նախագահի թեկնածու Լևոն Տեր-Պետրոսյանի վստահված անձ։ «Մարտի 1»-ի իրադարձություններից հետո, սակայն, երբ վերադարձել է աշխատանքի, գործընկերներն արդեն ուրիշ աչքով են նայել նրան։